Hy's skuldig aan moord op Courtney Pieters | Netwerk24
Hy's skuldig aan moord op Courtney Pieters
Deur Malherbe Nienaber 07 November 2018 12:12
Mortimer Saunders Woensdag in die hooggeregshof in Kaapstad. Foto: Jaco Marais
Regter Pearl Mantame het Mortimer Saunders (42) Woensdag in die hooggeregshof in Kaapstad skuldig bevind aan die moord en verkragting op Courtney Pieters (3).
Saunders is daarvan aangekla dat hy Courtney in Mei 2017by haar ouerhuis in Salberau, Elsiesrivier, verkrag en vermoor het.
Uitspraak in die saak het Dinsdag begin.
Courtney Peters (3)
Mantame het Saunders se pleitverduideliking aan die hof voorgelees. Hierin beken hy dat hy Courtney se vagina met sy vingers gepenetreer het, maar hy ontken dat hy haar verkrag het. Mantame het Dinsdag ook die tien staatsgetuies se getuienis saamgevat, onder meer dié van Courtney se ma, Juanita Pieters.
Juanita was die eerste staatsgetuie. Sy het onder meer getuig die dag toe sy kringtelevisiebeeldmateriaal van Saunders gesien het waar hy met 'n plastieksak in die rigting van die Epping-nywerheidsgebied geloop het, het sy vir die polisie gejok.
"Ek het gesê ek ken nie dié man nie," het sy aan die hof gesê.
Sy het getuig sy was geskok en dat sy dit nie van Saunders verwag het nie.
Die hof het ook gehoor hoewel Juanita en Saunders nie van mekaar gehou het nie, het sy tog takies vir hom verrig soos om sy wasgoed te was.